Ir-Regolament tal-Kunsill (KEE) Nru 226/85
tad-29 ta' Jannar 1985
dwar il-konkluzzjoni ta' Ftehim ta' Koperazzjoni bejn il-Komunità Ekonomika Ewropea u r-Repubblika Għarbija tal-Jemen
IL-KUNSILL TAL-KOMUNITAJIET EWROPEJ,
Wara li kkunsidra t-Trattat li jistabbilixxi l-Komunità Ekonomika Ewropea, u b'mod partikolati l-Artikoli 113 u 235 tiegħu,
Wara li kkunsidra l-proposta tal-Kummissjoni [1],
Wara li kkunsidra l-opinjoni tal-Parlament Ewropew [2];
Billi, biex tilħaq l-għanijiet tagħha fl-isfera ta' relazzjonijiet esterni ekonomiċi, il-Komunità Ekonomika Ewropea għandha tapprova Ftehim ta' Koperazzjoni mar-Repubblika Għarbija tal-Jemen; billi ċerti skemi ta' koperazzjoni ekonomika li għalihom jipprovdi l-Ftehim imorru lill hinn mis-setgħat preskritti skond il-politika komuni kummerċjali.
ADOTTA DAN IR-REGOLAMENT:
Artikolu 1
Il-Ftehim ta' Koperazzjoni bejn il-Komunità Ekonomika Ewropea u r-Repubblika Għarbija tal-Jemen qiegħed b'dan jiġi approvat f'isem il-Komunità.
It-test tal-Ftehim huma mehmuż ma’ dan ir-Regolament
Artikolu 2
Il-President tal-Kunsill għandu jagħti n-notifika provduta fl-Artikolu 7 tal-Ftehim [3].
Artikolu 3
Il-Komunità għandha tkun rappreżentata fuq il-Kumitat Konġunt imwaqqaf taħt l-Artikolu 5 tal-Ftehim mill-Kummissjoni megħjuna mir-rappreżentanti ta' l-Istati Membri.
Artikolu 4
Dan ir-Regolament għandu jidħol fis-seħħ fit-tielet jum wara l-pubblikazzjoni tiegħu fil-Ġurnal Uffiċjali tal-Komunitajiet Ewropej.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussel, fid-29 ta' Jannar 1985.